Na temelju članka 86. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u daljnjem tekstu: Zakon, te temeljem članka 30. Statuta Općine Sikirevci ("Službeni vjesnik Brodsko-posavske županije", broj 11/21, „Službeni glasnik Općine Sikirevci“ broj 1/22 i 7/23), Općinsko vijeće, na svojoj 27. sjednici, održanoj dana 07. travnja 2025. godine, donosi

**Odluku o izradi izmjene i dopune**

**Prostornog plana uređenja Općine Sikirevci**

***Opće odredbe***

Članak 1.

Donosi se odluka o izradi izmjene i dopune Prostornog plana uređenja Općine Sikirevci, u daljnjem tekstu: Odluka.

Donošenjem ove Odluke započinje postupak izrade i donošenja izmjene i dopune Prostornog plana uređenja Općine Sikirevci (Službeni vjesnik Brodsko-posavske županije broj 12/06, 12/07-ispravak, 4/15-usklađenje sa Zakonom, 17/19, 19/19-pročišćeni tekst, 25/21 i 27/21-pročišćeni tekst, Službeni glasnik Općine Sikirevci broj 8/23 i 9/23-pročišćeni tekst), u daljnjem tekstu: izmjena i dopuna Plana.

Nositelj izrade izmjene i dopune Plana je Općina Sikirevci, Jedinstveni upravni odjel, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za izradu izmjene i dopune Plana***

Članak 2.

Postupak izrade i donošenja izmjene i dopune Plana temelji se na odredbama članka 86. do članka 112. Zakona, a u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik, i ostalim važećim propisima iz područja prostornog uređenja.

***Razlozi donošenja izmjene i dopune Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade izmjene i dopune Plana.

Razlozi za donošenje izmjene i dopune Plana:

1. Usklađenost sa zakonskim i podzakonskim okvirom
	1. Zakonska obveza izrade izmjene i dopune Plana i usklađenje sa Zakonom

Pravna osnova za izradu i donošenje su odredbe Zakona o prostornom uređenju

("Narodne novine", broj 153/13, 65/17, 114/18, 39/19, 98/19 i 67/23) (u daljnjem tekstu: Zakon); Pravilnika o prostornim planovima ("Narodne novine", broj 152/23) ( u daljnjem tekstu: Pravilnik);

Osnovni razlozi za pokretanje postupka izrade i donošenja izmjena i dopuna Prostornog plana uređenja Općine Sikirevci je usklađenje s novim Pravilnikom o prostornim planovima.

* 1. Usklađenje s planom više razine

Sukladno odredbama članka 61. stavka 2. Zakona o prostornom uređenju („Narodne

novine“ br. 153/13, 65/17, 114/18, 39/19, 98/19 i 67/23), Prostorni plan uređenja Općine Sikirevci potrebno je uskladiti s prostornim planom više razine, odnosno s Prostornim planom Brodsko – posavske županije (Službeni vjesnik Brodsko-posavske županije br. 04/01, 06/05, 11/08, 14/08, 05/10, 09/12, 39/20, 45/20, 33/23 i 01/24) i Prostornim planom područja posebnih obilježja Višenamjenskog kanala Dunav – Sava ("Narodne novine", broj 121/11).

* 1. Usklađenje s planom šireg područja iste razine

Nema prostornog plana šireg područja iste razine.

1. Određivanje novih prostorno planskih rješenja

Kroz ove izmjene i dopune Prostornog plana uređenja Općine Sikirevci ispitat će se nova prostorno planska rješenja vezano uz novu zakonsku regulativu, te obuhvaća i sljedeće izmjene i dopune:

1. usklađivanje s novim granicama JLS-a utvrđenim od strane DGU-a i manje korekcije postojećih granica građevinskog područja prvenstveno zbog transformacije plana

2. izmjene prostornih rješenja uvjetovane usklađenjem s Pravilnikom

Osnovni ciljevi i programska polazišta za izradu izmjene i dopune Plana:

Programsko polazište za izradu Izmjena i dopuna Prostornog plana uređenja Općine Sikirevci je usklađivanje s novim Pravilnikom o prostornim planovima, kroz elektronički sustav „ePlanovi“ i stvaranje plana „nove generacije“. Time će se olakšati, osuvremeniti, unificirati i digitalizirati procedura izrade prostornog plana, ali i smanjiti administrativno i financijsko opterećenje građanima, poslovnim subjektima i investitorima kroz dostupnost Plana putem jedinstvenog državnog Informacijskog sustava prostornog uređenja (ISPU) koji će na jednom mjestu okupiti sve

prostorne planove i sve intervencije u prostoru sa svrhom povećanja korištenja informacijskokomunikacijskih tehnologija u komunikaciji između građana, poduzetnika i javne uprave.

Kroz izmjenu i dopunu analizirat će pojedine namjene unutar naselja, a sve u funkciji boljeg razvoja Općine.

***Obuhvat izmjene i dopune Plana***

Članak 4.

Obuhvat izmjene i dopune PPUO Sikirevci obuhvaća ukupno administrativno područje Općine Sikirevci.

***Sažeta ocjena stanja u obuhvatu izmjene i dopune Plana***

Članak 5.

Prostorni plan uređenja Općine Sikirevci je strateški dokument prostornog uređenja koji određuje usmjerenje za razvoj djelatnosti i namjenu površina te uvjete za održivi i uravnoteženi razvoj općine. Važeći prostorni plan uređenja Općine Sikirevci potrebno je izraditi i digitalizirati u skladu s novim pravilnikom za izradu prostornih planova kroz sustav e-planovi.

***Popis sektorskih strategija i drugih dokumenata u skladu s kojima se utvrđuju zahtjevi za izradu izmjene i dopune Plana***

Članak 6.

Sektorske strategije, planovi, studije i drugi dokumenti doneseni na temelju posebnih propisa koji sadrže strateška usmjerenja te programi i planovi pojedinih sektora od utjecaja za izradu Plana u skladu s kojima javnopravna tijela utvrđuju zahtjeve za izradu Plana su:

- U postupku izrade Izmjena i dopuna Prostornog plana uređenja Općine Sikirevci koristiti će se postojeća dokumentacija, kao i ona čija je izrada u tijeku, podaci sadržani u informacijskom sustavu prostornog uređenja te podatci, planske smjernice i propisani dokumenti koje će biti na raspolaganju u fazi izrade Nacrta prijedloga te podatci, planske smjernice i dokumenti dostavljeni od strane javnopravnih tijela.

***Način pribavljanja stručnih rješenja za izradu izmjene i dopune Plana***

Članak 7.

Stručna rješenja za izradu Izmjena i dopuna Prostornog plana uređenja Općine Sikirevci izradit će ovlašteni izrađivač prostorno-planske dokumentacije, sukladno pribavljenim posebnim uvjetima javnopravnih tijela.

Pribavljanje stručnih rješenja i podloga provest će nositelj izrade putem za to ovlaštenih osoba i u suradnji sa stručnim izrađivačem Izmjena i dopuna Prostornog plana uređenja Općine Sikirevci.

***Popis javnopravnih tijela određenih posebnim propisima, koja daju zahtjeve za izradu izmjene i dopune Plana iz područja svog djelokruga, te drugih sudionika i korisnika prostora koji trebaju sudjelovati u izradi izmjene i dopune Plana***

Članak 8.

Poziv na dostavu zahtjeva za izradu izmjene i dopune Plana uputit će se sljedećim javnopravnim tijelima:

* 1. Ministarstvo poljoprivrede, Uprava šumarstva, lovstva i drvne industrije, HR-10000 Zagreb, Planinska ulica 2a.
	2. Ministarstvo poljoprivrede, Uprava za poljoprivredno zemljište, biljnu proizvodnju i tržište, HR-10000 Zagreb, Ulica grada Vukovara 78.
	3. Ministarstvo obrane, Uprava za materijalne resurse, Sektor za vojnu infrastrukturu i zaštitu okoliša, Služba za vojno graditeljstvo i energetsku učinkovitost, HR-10000 Zagreb, Trg kralja Petra Krešimira IV 1.
	4. Ministarstvo kulture i medija, Uprava za zaštitu kulturne baštine, Konzervatorski odjel u Slavonskom Brodu, HR-35000 Slavonski Brod, Ante Starčevića 43.
	5. x Ministarstvo gospodarstva i održivog razvoja, Uprava za zaštitu prirode, HR-10000 Zagreb, Radnička cesta 80.
	6. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9.
	7. Ministarstvo unutarnjih poslova, Ravnateljstvo civilne zaštite, Područni ured civilne zaštite Osijek, Služba civilne zaštite Slavonski Brod, Odjel inspekcije, HR-35000 Slavonski Brod, Kaje Adžić bb.
	8. Ministarstvo gospodarstva, Uprava za energetiku, HR-10000 Zagreb, Radnička cesta 80.
	9. HEP-Operator distribucijskog sustava d.o.o., Elektra Slavonski Brod, HR-35000 Slavonski Brod, Petra Krešimira IV broj 11.
	10. Hrvatski operator prijenosnog sustava d.d., Prijenosno područje Osijek, HR-31000 Osijek, Vukovarska cesta 217.
	11. Općina Gundinci, HR-35222 Gundinci, Stjepana Radića 4.
	12. Općina Velika Kopanica, HR-35221 Velika Kopanica, Vladimira Nazora 1.
	13. Općina Slavonski Šamac, HR-35220 Slavonski Šamac, Kralja Zvonimira 63.
	14. Hrvatske ceste d.o.o., HR-10000 Zagreb, Vončinina 3.
	15. HŽ INFRASTRUKTURA d.o.o., Sektor za razvoj, pripremu i provedbu investicija i EU fondova, HR-10000 Zagreb, Mihanovićeva ulica 12.
	16. VODOVOD d.o.o. Slavonski Brod, HR-35105 Slavonski Brod, Nikole Zrinskog 25.
	17. Hrvatske vode, VGO za srednju i donju Savu, HR-35000 Slavonski Brod, Šetalište braće Radića 22.
	18. Brodsko-posavska županija, Upravni odjel za graditeljstvo, infrastrukturu i zaštitu okoliša, HR-35105 Slavonski Brod, Petra Krešimira IV br. 1.
	19. Županijska uprava za ceste Brodsko-posavske županije, HR-35105 Slavonski Brod, Ivana Gorana Kovačića 58.
	20. BROD-PLIN d.o.o., HR-35105 Slavonski Brod, Trg Pobjede 5.
	21. Ministarstvo prostornoga uređenja, graditeljstva i državne imovine, Uprava za upravljanje i raspolaganje nekretninama, HR-10000 Zagreb, Ulica Republike Austrije 20.
	22. Ministarstvo mora, prometa i infrastrukture, Uprava unutarnje plovidbe, HR-10000 Zagreb, Prisavlje 14.
	23. Hrvatske šume d.o.o., Uprava šuma Podružnica Vinkovci, HR-32100 Vinkovci, Trg bana Josipa Šokčevića 20.
	24. Općina Babina Greda, HR-32276 Babina Greda, Vladimira Nazora 3.
	25. x Ministarstvo gospodarstva i održivog razvoja, Uprava vodnoga gospodarstva i zaštite mora, HR-10000 Zagreb, Ulica grada Vukovara 220.

Poziv na dostavu zahtjeva za izradu izmjene i dopune Plana uputit će se i drugim sudionicima i korisnicima prostora koji sudjeluju u izradi izmjene i dopune Plana:

1. NATURA SLAVONICA, HR-35000 Slavonski Brod, Ulica Petra Krešimira IV 1.
2. Zavod za prostorno uređenje Brodsko-posavske županije, HR-35000 Slavonski Brod, Trg Pobjede 26.
3. MUP, Policijska uprava Brodsko – posavska, Poslovi zaštite od požara, proizvodnje i prometa eksplozivnih tvari, HR-35000 Slavonski Brod, Ulica Ivana Mažuranića 9.
4. MUP, Policijska uprava Brodsko – posavska, Služba za granicu, HR-35000 Slavonski Brod, Ulica Ivana Mažuranića 9.
5. Brodska-posavska županija, Upravni odjel za gospodarstvo i poljoprivredu, HR-35000 Slavonski Brod, Ulica Petra Krešimira IV 1.
6. Brodsko-posavska županija, Upravni odjel za komunalno gospodarstvo i zaštitu okoliša, HR-35000 Slavonski Brod, Ulica Petra Krešimira IV 1.

Rok za dostavu zahtjeva je 30 dana od zaprimanja poziva za dostavu zahtjeva.

Ako javnopravno tijelo ne dostavi zahtjeve u roku iz prethodne alineje, smatra se da zahtjeva nema.

Zahtjevi za izradu izmjenu i dopune plana dostavljaju se na sljedeći način:

-putem pošte, te elektroničkim putem u skladu s odredbama važećeg Zakona.

***Dinamika s fazama izrade izmjene i dopune Plana***

Članak 9.

Za izradu izmjene i dopune Plana određuju se dinamika i faze izrade izmjene i dopune Plana kako slijedi:

- rok u kojem su javnopravnih tijela obvezna dostaviti zahtjeve, podatke, planske smjernice i/ili dokumente iz područja svoje nadležnosti: 30 dana od zaprimanja zahtjeva,

- izrada Nacrta prijedloga Izmjena i dopuna Plana – u roku 180 dana od isteka roka za dostavu zahtjeva,

- utvrđivanje Prijedloga plana za javnu raspravu i objava javne rasprave – 15 dana,

- provedba javne rasprave s javnim uvidom u prijedlog Izmjena i dopuna Plana – 8 dana,

- izrada Izvješća o javnoj raspravi i Nacrta konačnog prijedloga Plana – u roku 30 dana od proteka roka za dostavu pisanih primjedbi i prijedloga,

- izrada Konačnog prijedloga Izmjena i dopuna Plana – 15 dana od utvrđivanja konačnog prijedloga plana od strane načelnika,

- dostava pisanih obavijesti s obrazloženjem o razlozima ne prihvaćanja ili djelomičnog prihvaćanja prijedloga/primjedbi sudionicima javne rasprave – 10 dana od utvrđivanja Konačnog prijedloga Plana,

- pribavljanje mišljenja Zavoda za prostorno uređenje Brodsko - posavske županije na konačni prijedlog Plana – 15 dana

- upućivanje Konačnog prijedloga Plana na usvajanje Općinskom vijeću Općine Sikirevci – 15 dana od dobivanja mišljenja Zavoda za prostorno uređenje,

- objava Odluke o donošenju Plana u Službenom glasniku - 5 dana od donošenja

Odluke na Općinskom vijeću Općine Sikirevci,

- objava Odluke o donošenju Plana u ISPU – Informacijskom sustavu prostornog uređenja

putem sustava „ePlanovi“ – 15 dana od objave u Službenom glasniku.

Planirani rokovi se mogu produžiti u slučaju ponavljanja javne rasprave ili zbog drugog opravdanog razloga.

***Izvori financiranja izrade izmjene i dopune Plana***

Članak 10.

Izrada Izmjena i dopuna Plana financirat će se iz potpore u okviru Poziva za dodjelu bespovratnihsredstava „Izrada prostornih planova nove generacije putem elektroničkog sustava „ePlanovi“.

***Druga pitanja značajna za izradu izmjene i dopune Plana***

Članak 11.

U skladu s člankom 86. Zakona na Prijedlog odluke o izradi izmjene i dopune Plana sukladno posebnim propisima kojima se uređuje zaštita okoliša i prirode pribavljeno je:

* + Mišljenje, KLASA: 351-03/25-03/13, URBROJ: 2178-03-02/4-25-2 od 04.02.2025. godine, koje je izdalo nadležno tijelo za zaštitu okoliša i prirode: Brodsko-posavska županija, Upravni odjel za graditeljstvo, infrastrukturu i zaštitu okoliša, Odsjek za infrastrukturu, zaštitu okoliša i obnovu
	+ Izmjene i dopune na odgovarajući način će se ugraditi u Plan, sukladno pribavljenim posebnim zahtjevima i analizi prostora i zakonske regulative. Ukoliko se kroz izradu Izmjena i dopuna Plana utvrdi da neku od navedenih izmjena nije moguće ugraditi ili se od njih odustaje, ovu Odluku nije zbog toga potrebno mijenjati.

***Prijelazne i završne odredbe***

Članak 12.

Do donošenja Izmjena i dopuna Plana nije zabranjeno izdavanje akata kojima se odobravaju zahvati u prostoru u obuhvatu važećeg Plana.

Ova Odluka stupa na snagu osmoga dana od dana objave u službenom glasilu.

KLASA: 350-03/25-01/2

URBROJ: 2178-26-02-25-01

Sikirevci, 07. travnja 2025. godine

PREDSJEDNIK OPĆINSKOG VIJEĆA

Tomislav Zovko, v.r.

Kraj

Prijedlog odluke pripremila i s istim suglasna odgovorna osoba Nositelja izrade:

KLASA: 350-03/24-37/1

URBROJ: 2178-26-03-24-2

Sikirevci, 12.07.2024.

PROČELNICA

Andrijana Ravnjak, mag.oec., v.r.